AndreaBozzo/ceres-open-data-index huggingface dataset:
Slovenski utrip 12/2014

V aktualnih političnih vprašanjih je predstavljeno, kakšne možnosti bi imele posamezne stranke 
        na morebitnih volitvah, kot vedno pa je bila merjena tudi trenutna podpora vladi. Preverjalo se je tudi razširjenost korupcije v različnih
        sektorjih. Anketi je bil tokrat dodan tematski sklop o igrah na srečo, pri čemer se je ugotavljalo stališče o igrah na srečo, kakšne 
        igralnice bi Slovenija potrebovala, kdo ima od njih največ koristi ter mnenje in izkušnje s psihoterapevtskim svetovanjem.
      

Tags: DRUŽBENE NAVADE, IGRE NA SREČO, STALIŠČE, STRANKARSKA PRIPADNOST, VREDNOTA, igralniške dejavnosti, igralništvo v Sloveniji, igre na srečo, podpora vladi, strankarske preference
Organization: UNIVERZA V LJUBLJANI, FAKULTETA ZA DRUŽBENE VEDE
Slovenski utrip 1/2015

V raziskavi se je spraševalo kakšen vpliv ima danes znanje na dohodke, varnost zaposlitve in 
        možnosti za boljšo zaposlitev, koliko formalna izobrazba sploh pomaga pri delu, ki ga človek danes opravlja, koliko ljudi in na kakšne 
        načine se dodatno izobražujejo, kakšni razlogi jih pri tem vodijo in s kakšnimi ovirami se pri tem srečujejo. Raziskava tudi tokrat posveča
        veliko pozornosti aktualnim dogodkom v slovenski politiki – podpora vladi in strankam, ocena nove vlade, mnenje o aktivni evtanaziji ter 
        grožnja islamskega fundamentalizma za varnost v Sloveniji.
      

Tags: IZOBRAŽEVANJE, NADALJNJE IZOBRAŽEVANJE, STALIŠČE, STRANKARSKA PRIPADNOST, VREDNOTA, VSEŽIVLJENJSKO IZOBRAŽEVANJE, gospodarska kriza, izobrazba, podpora vladi, strankarske preference, znanje
Organization: UNIVERZA V LJUBLJANI, FAKULTETA ZA DRUŽBENE VEDE
Državni svet v političnem sistemu Republike Slovenije

Raziskava je zajela stališča svetnikov DS RS o delu v preteklem mandatu, o načinih dela, metodah dela in zbrala ocene učinkovitosti in uspešnosti njihovega dela in posameznih oblik DS RS.

Tags: DRŽAVNOZBORSKE VOLITVE, INTERESNA SKUPINA, PARLAMENTARNI SISTEM, POLITIČNA STRANKA, POLITIČNI SISTEM, državni svet, državni zbor, interesne skupine, stranke
Organization: UNIVERZA V LJUBLJANI, FAKULTETA ZA DRUŽBENE VEDE
Terorizem

Namen raziskave je ugotoviti seznanjenost anketiranih s terorističnim napadom na ZDA in pa tudi mnenja o upravičenosti terorizma kot metode za doseganje ciljev oziroma interesov.

Tags: TERORISTIČNA GROŽNJA, TERORISTIČNO DEJANJE, TERORIZEM, ZAŠČITA PRED TERORIZMOM, povračilni ukrepi, teroristični napad v ZDA, teroritem kot metoda za doseganje ciljev oz. interesov
Organization: UNIVERZA V LJUBLJANI, FAKULTETA ZA DRUŽBENE VEDE
Televizija in kulturne aktivnosti 1967

Raziskava je plod sodelovanja raziskovalcev iz Jugoslavije, Madžarske in Poljske. Njen namen je bil ugotoviti mesto televizije v sklopu drugih kulturnih aktivnosti. Cilj raziskovalne skupine je bil razkriti vzorce kulturnega obnašanja lastnikov televizijskih naprav in ugotoviti, ali se ti bistveno razlikujejo od populacije, ki nima televizijskega sprejemnika. Prav tako je bil cilj raziskave tudi ugotoviti kdaj in v kakšnih okoliščinah respondentje gledajo televizijo ter katere so jim najbolj všeč. Poleg navedenega pa je raziskovalce zanimalo tudi, ali se lastniki televizijskih aparatov razlikujejo od nelastnikov glede socialnega statusa.

Tags: BRANJE, GLEDANJE TELEVIZIJE, Jugoslacija, KULTURNA SPREMEMBA, Madžarska, POSLUŠANJE RADIA, Poljska, TELEVIZIJA, branje, demografija, informativna vloga TV, izobraževalna vloga TV, lastništvo TV aparata, mednarodna primerjava, obiskovanje gledališča, obiskovanje kina, obiskovanje koncertov, pogostost gledanja televizije, poslušanje radia, televizija, zabavna vloga TV
Organization: UNIVERZA V LJUBLJANI, FAKULTETA ZA DRUŽBENE VEDE
Kitajski turisti v Sloveniji in Črni Gori, 2015

Raziskava Kitajski turisti v Sloveniji in Črni Gori: pričakovanja, značilnosti in motivacija za potovanje je bila izvedena z namenom pridobiti nekaj 
        pojasnil glede fenomena kitajskih turistov v Sloveniji in Črni Gori. Glavni cilj raziskave je bil raziskati osnovne lastnosti kitajskih turistov v obeh državah ter na osnovi izvedenih primerjav oblikovati 
        smernice in predloge za bolj učinkovito trženje omenjenih destinacij ciljni populaciji.

Tags: Kitajska, Slovenija, kitajski turisti, turizem, zadovoljstvo turistov, Črna Gora
Organization: UNIVERZA V LJUBLJANI, FAKULTETA ZA DRUŽBENE VEDE
Uspešnost samostojnih inovatorjev v Sloveniji

Namen raziskave je bil proučiti problematiko samostojnih inovatorjev, ki je tudi v mednarodnem merilu relativno malo raziskana. Informacije so bile zbrane z osebnimi intervjuji posameznih inovatorjev pa tudi z organizacijo fokusne skupine, kjer so poleg inovatorjev sodelovali tudi predstavniki nekaterih pomembnejših državnih institucij, ki so odgovorne ali imajo vpliv na nacionalni inovacijski sistem in razvojne strategije.

Tags: PATENT, SOCIALNI KAPITAL, Urad RS za intelektualno lastnino, ZNANOST IN TEHNOLOGIJA, ZNANSTVENA INOVACIJA, finančni viri, individualizem, inovacija, inovacijski sistem, izobrazba, motivacija, podpora institucij, podpora socialnih okolij, socialni stiki
Organization: UNIVERZA V LJUBLJANI, FAKULTETA ZA DRUŽBENE VEDE
Dejavniki, ki vplivajo na prilagoditve delovnih mest za invalide, 2012

 
        Raziskava je zasnovana na ameriškem vprašalniku. 
        V preliminarni fazi je bila uporabljena tudi kvalitativna metodologija fokusnih skupin za poglobljeno uporabo in nadgradnjo pilotnega vprašalnika. 
        Izvorni vprašalnik je bil nadgrajen z dodatnimi vsebinami, ki raziskujejo pomembne dejavnike za prilagajanje delovnih mest invalidov,
        vsebine različnih prilagoditev delovnih mest in ovire za prilagajanje. Raziskava je bila opravljena na populaciji strokovnih delavcev, 
        ki v Sloveniji delajo na področju zaposlitvene in poklicne rehabilitacije invalidov pri izvajalcih zaposlitvene in poklicne rehabilitacije, 
        rehabilitacijskih svetovalcih Zavoda RS za zaposlovanje in strokovnih delavcih v okviru Zavoda za pokojninsko in invalidsko zavarovanje Slovenije. 
        Rezultati raziskave opozarjajo na ovire pri izvajanju primernih prilagoditev za invalide ter možnosti, ki bi jih v prihodnosti lahko uporabili na tem področju za zagotavljanje večje socialne vključenosti invalidov. 
        

Tags: DELO IN ZAPOSLOVANJE, DELOVNO MESTO, DISKRIMINACIJA INVALIDOV, GIBALNO OVIRANA OSEBA, PRILAGODITVE ZA INVALIDE, delovno mesto, invalidnost, ovire na delovnem mestu, prilagoditve delovnega mesta, zaposlovanje
Organization: UNIVERZA V LJUBLJANI, FAKULTETA ZA DRUŽBENE VEDE
Mednarodna raziskava o verstvih

V mnogih evropskih družbah prihaja do porasta verskega pluralizma, zato se postavlja vprašanje, kako razložiti ta trend in kakšen vpliv ima na verstva in na družbo. Raziskava poskuša podati vpogled v organizacijske in verske raznolikosti in kakšen je vpliv teh raznolikosti na versko vitalnost in na civilno družbo. Z večdimenzionalnim merskim modelom je primerljivo prikazan verski pluralizem v različnih regijah Nemčije, Finske in Slovenije. Navedene države so bile izbrane zaradi različnih političnih in verskih ozadij - na verovanje Fincev je vplivala predvsem luteranska cerkev, na Slovence pa tako rimskokatoliška cerkev kot tudi komunistični režim. Nemci so bili v raziskavo izbrani kot pripadniki različnih vej krščanstva z dokaj velikim deležem nevernih in neopredeljenih. Zbiranje podatkov je v vsaki državi potekalo v eni ruralni in eni urbani regiji, pri čemer je v obzir vzet dejavnik gostote poselitve, ki do sedaj pogosto ni bil upoštevan v raziskovanju verske raznolikosti. Postopek povezovanja verske raznolikosti z drugimi verskimi in družbenimi dejavniki naj bi pomagal razširiti naše razumevanje odnosa med verskim življenjem, družbenimi vrednotami in družbeno povezanostjo. Raziskava je del raziskovalnega programa NORFACE, ena od desetih raziskav o religijah.

Tags: KULTURNI PLURALIZEM, RELIGIJA, STALIŠČE, VERSKA PRIPADNOST, VERSKO PREPRIČANJE, VREDNOTA, družbena participacija, ksenofobija, nestrpnost do priseljencev, obiskovanje verskih obredov, odnos ruralnega in urbanega okolja do verskega pluralizma, religija, religijska refleksivnost, socialna distanca, stopnja religioznosti, verska lestvica centralnosti, verska prepričanja, verska pripadnost, verski fundamentalizem
Organization: UNIVERZA V LJUBLJANI, FAKULTETA ZA DRUŽBENE VEDE
Vsakdan in gibanje, 2012


                Glavni namen raziskave Vsakdan in gibanje je prepoznati odnos do telesne oz. športne aktivnosti respondentov in v tej povezavi nadalje tudi njihov odnos do posameznih ukrepov za njihovo spodbujanje. Pri tem je poseben poudarek namenjen tudi vlogi obstoječih in morebitnih prihodnjih ukrepov države.
                Vprašanja zajemajo teme: prostočasne gibalne aktivnosti, pogostost telesnih aktivnosti, ovire pri telesni aktivnosti ter ukrepi in programi za spodbujanje telesne aktivnosti.
                Primerjalne raziskave: SJM062, ISSP07.
            

Tags: DRUŽBENA STALIŠČA, DRUŽBENE NAVADE, PROSTI ČAS, UKVARJANJE S ŠPORTOM, ZDRAVJE, fizična aktivnost, najpogostejši šport/fizična aktivnost, politika in šport, razlogi za šport/igre, spodbujanje športnih aktivnosti, ukvarjanje s športom, ŠPORT, šport, športna ponudba v mestu
Organization: UNIVERZA V LJUBLJANI, FAKULTETA ZA DRUŽBENE VEDE
Analiza vojne v Sloveniji

Vojna v Sloveniji predstavlja zaključno fazo dveh procesov, in sicer proces osamosvajanja Slovenije iz Jugoslavije na podlagi pravice naroda do samoodločbe ter procesa spreminjaja temeljnih odnosov v družbi oziroma prehoda družbe iz socialističnega sistema v sistem političnega pluralilizma in tržnega gospodarstva. Prvi proces predstavlja skupino dejavnikov, kot so neobstoj ozemeljskih zahtev s strani drugih jugoslovanskih republik do Slovenije. Drugo skupino predstavljajo subjektivni, kot so prebiscitarna odločenost voditeljev glede ciljev osamosvojitve ter priprave na zavarovanje pravice do samoodločbe, tudi z nasilnimi dejavniki. Vojna v Sloveniji je zarezala v kulturno-civilizacijsko bit Slovenstva in v tem smislu predstavlja določeno diskontinuiteto glede na prejšnja obdobja. Projekt se je osredotočil na raziskovanje vpliva mednarodnih dejavnikov na potek vojne v Sloveniji leta 1991, obrambno politiko Republike Slovenije med osamosvajanjem države, ekonomsko vojskovanje med osamosvajanjem, psihosocialne vloge človeškega dejavnika v vojni ter vloge slovenske policije pri obravnavanju vojnih ujetnikov. V okviru projekta sta nastala tudi kronološki popis dogodkov pred, med in po vojni v Sloveniji ter bibliografski podprojekt 1987 - 1994 na temo vojne v Sloveniji. Zaradi finančnih pomankljivosti raziskovalna skupina ni izvedla zadnjega dela raziskave, vendar to ni spremenilo namena in ciljev raziskave, kot takšnih, ki so bili v začetku zadani.

Tags: DRŽAVNA VARNOST, MIR, OBRAMBA, POLICIJA, VOJNA, VOJSKA, državna varnost, ekonomska obramba, ekonomsko, ekonomsko vojskovanje, mitologija vojne z zgodovinskega vidika, neoboroženi upori, nevojaški pogled na vojno, obrambna merila na nacionalni politični ravni, odnos med državo in vojsko, osamosvajanje Slovenije, podoba državne obrambe, pogled na psihološko obrambo, pravica naroda so samoodločbe, razpad socialističnega sistema, spremembe v temeljnih družbenih odnosih, tranzicija v sistem političnega pluralisma, trenutni problemi nacionalne varnosti, ki zadevajo postsocialistične države, vloga EU, vloga informacij in propagande, vojna v Sloveniji, vojni ujetniki, vpletenost drugih jugoslovanskih republik, študija mednarodnega varnostnega okolja
Organization: UNIVERZA V LJUBLJANI, FAKULTETA ZA DRUŽBENE VEDE
Visokotehnološka podjetja - vpliv organizacijske kulture in socialnih omrežij na prenos znanja

Raziskava proučuje povezavo organizacijske kulture, socialnega kapitala in prenosa znanja v okviru majhnih in srednje velikih 
        visokotehnoloških podjetij. Na temelju predpostavk in izhodišč, ki so bila temeljito obdelana v sklopu programske skupine in temeljnega projekta, je bil izdelan 
        vprašalnik za polstrukturirani intervju, s katerim je bilo opravljenih enajst intervjujev s predstavniki enajstih majhnih in srednje velikih visokotehnoloških podjetij (VTP). 
        Raziskava izhaja iz dveh hipotez. Prva pravi, da glede organizacijske strukturiranosti in organizacijske (poslovne) kulture obstajajo – v percepciji respondentov – razlike
        med VTP in drugimi podjetji. Druga pa pravi, da imajo VTP več stikov z akademskimi institucijami kot z drugimi podjetji. Vprašalnik vsebuje šest tematskih sklopov: pomen
        raziskovalno-razvojne dejavnosti (RRD) in percepcija podjetja, povezovanje oz. tip omrežij in prenos znanja, epistemološka skupnost, notranja organizacija dela in 
        organizacijska kultura, vključevanje novih članov ter ocena poslovne uspešnosti. V raziskavi so uporabljeni tudi drugi podatkovni (sekundarni) viri, tako domači, kot mednarodni.
      

Tags: ORGANIZACIJA, PODJETJE, SOCIALNI KAPITAL, ZNANOST IN TEHNOLOGIJA, akademsko podjetništvo, inovativnost, intelektualna lastnina, majhna visokotehnološka podjetja, organizacijska kultura, prenos znanja, socialni kapital, srednja visokotehnološka podjetja
Organization: UNIVERZA V LJUBLJANI, FAKULTETA ZA DRUŽBENE VEDE
Povračilni ukrepi ZDA

Namen raziskave je ugotoviti mnenje anketiranih o upravičenosti povračilnih ukrepov ZDA in ali podpirajo sodelovanje Slovenije pri vojaških napadih.

Tags: DRŽAVNA VARNOST, MIR, VOJAŠKA OPERACIJA, VOJAŠKA SILA, povračilni ukrepi ZDA, sodelovanje Slovenije pri vojaških napadih
Organization: UNIVERZA V LJUBLJANI, FAKULTETA ZA DRUŽBENE VEDE
Raziskava o navadah ljudi pri uporabi zdravil

Namen raziskave je bilo preveriti, kakšne so navade slovenskih gospodinjstev pri uporabi in varnem ravnanju z zdravili. Informant (anketiranec) je bila praviloma tista oseba v gospodinjstvu, ki doma ponavadi skrbi za zdravila ('skrbnik'). Raziskava je osredotočena predvsem na skrb za zdravje, zdravstvene navade, založenost gospodinjstva z zdravili in raba zdravil, shranjevanje zdravil, nasveti glede ravnanja z zdravili in viri informiranja o zdravilih.


Tags: DRUŽBENA STALIŠČA, DRUŽBENE NAVADE, UPORABA ZDRAVILA, ZDRAVJE, navade povezane z načini zdravljenja, skrb za zdravje, uporaba zdravil, zaupanje zdravniku, zdravje, zdravljenje
Organization: UNIVERZA V LJUBLJANI, FAKULTETA ZA DRUŽBENE VEDE
Učna analitika kombiniranega učenja v visokem šolstvu, 2019

Kombinirano učenje, ki predstavlja preplet tradicionalnega poučevanja v predavalnici z izvedbo v spletnem okolju, postaja vse prisotno tudi v visokem šolstvu. 
        Sistemi za upravljanje učenja, v katerem se odvija e-učenje, shranjujejo vsako interakcijo študenta s sistemom v dnevniških datotekah. 
        Hkrati s temi podatki se o študentu vodijo različne zbirke izobraževalnih podatkov v elektronski obliki in tudi ankete so vse pogosteje implementirane v spletnem okolju. 
        Analiziranje in rudarjenje izobraževalnih podatkov zbranih v različnih podatkovnih zbirkah z namenom razumeti proces učenja in izluščiti informacije, ki bi pomagale pri tehtnih 
        odločitvah za izboljšanje izobraževalnega procesa, predstavlja znanstveno področje poimenovano učna analitika. Namen raziskave na področju izobraževalnih podatkov je bilo izboljšati 
        razumevanje procesa učenja v kombiniranem učenju v visokošolskem izobraževanju s ciljem opredeliti faktorje, ki pomembno vplivajo na delo študenta v spletni učilnici, in med aktivnostmi 
        določiti tiste, ki jih lahko povežemo s končno uspešnostjo. V empiričnem delu sta predstavljena dva pogosta pristopa učne analitike opravljena s prosto dostopnimi programskimi orodji, 
        pri čemer izračuni temeljijo na raznovrstnih podatkovnih zbirkah študentov Fakultete za upravo. Z rudarjenjem izobraževalnih podatkov smo raziskali napovedno uspešnost različnih modelov 
        napovedovanja končne uspešnosti študenta na osnovi njegove aktivnosti v spletni učilnici ter predispozicij (učni pristop, predhodna uspešnost).

Tags: DOSEŽEK, RAČUNALNIŠKA PISMENOST, RAČUNALNIŠKO IZOBRAŽEVANJE, UČENJE, UČENJE NA DALJAVO, kombinirano učenje, uspešnost, učna analitika, učna uspešnost
Organization: UNIVERZA V LJUBLJANI, FAKULTETA ZA DRUŽBENE VEDE
Anketa o porabniških stereotipih glede blagovnih znamk, 2019

Raziskava je bila izvedena v okviru mednarodnega raziskovalnega projekta "Spremljanje preferenc potrošnikov skozi potrošniške stereotipe", katerega namen je 
        proučiti, kako različne vrste porabniških stereotipov v zvezi z blagovnimi znamkami (država izvora, tipični kupci znamke, znamka sama) vplivajo na nakupno vedenje porabnikov. Stereotipe, skladno
        z modelom vsebine stereotipov (angl. Stereotype content model), opredelimo kot zaznave topline in kompetentnosti objekta (znamke, kupca, države). Skladno z obstoječimi raziskavami, ki so posamezne
        vrste stereotipov obravnavale v izolaciji, predvidevamo, da imajo vsi trije porabniški stereotipi vpliv na stališča in namere porabnikov. Zato je bil namen te raziskave izmeriti vse tri stereotipe,
        stališča in nakupne namere porabnikov glede različnih blagovnih znamk. To nam omogoča preverbo alternativnih teoretičnih modelov o povezavah med tremi stereotipi in njihovem vplivu na stališča in
        nakupne namere porabnikov.

Tags: BLAGOVNA ZNAMKA, POTROŠNIK, država izvora, model vsebine stereotipov, porabniški stereotipi, tipični kupec blagovne znamke, toplina in kompetentnost
Organization: UNIVERZA V LJUBLJANI, FAKULTETA ZA DRUŽBENE VEDE
Anketa o ugledu korporativnih blagovnih znamk, 2019

Raziskava je bila izvedena v okviru mednarodnega raziskovalnega projekta "Spremljanje preferenc potrošnikov skozi potrošniške stereotipe", 
        katerega namen je proučiti, kako različne vrste porabniških stereotipov v zvezi z blagovnimi znamkami (država izvora, tipični kupci znamke, znamka sama) vplivajo na nakupno vedenje 
        porabnikov. Stereotipe, skladno z modelom vsebine stereotipov (angl. Stereotype content model), opredelimo kot zaznave topline in kompetentnosti objekta (znamke, kupca, države).
        Raziskava se osredotoča na porabniške stereotipe v zvezi s korporativno blagovno znamko in poskuša odgovoriti na vprašanje, kako dimenzije korporativnega ugleda (naravnanost h kupcem,
        dober delodajalec, družbeno in okoljsko odgovorno podjetje, kakovost izdelkov in storitev ter finančno močno in zanesljivo podjetje) vplivajo na zaznave topline oziroma kompetentnosti. 
        Dodatno je cilj raziskave tudi preveriti, kako zaznave topline in kompetentnosti prenašajo (mediacija) vplive dimenzij korporativnega ugleda na zaupanje potrošnika do korporativne 
        znamke. Za potrebe preverjanja konceptualnega modela je bilo izbranih sedem znamk (Amazon, American Airlines, Bank of America, Honda, Nestle, Papa John's in T-Mobile), ki so prisotne na ameriškem 
        trgu, prihajajo iz različnih panog in imajo različne stopnje korporativnega ugleda glede na lestvice korporativnega ugleda (to so RepTrak, Reputation Quotient). Vsakemu respondentu je bila naključno 
        dodeljena samo ena znamka, za katero so bile opravljene meritve konstruktov. Vsi konstrukti v vprašalniku so bili merjeni z uveljavljenimi merskimi lestvicami.

Tags: ANKETA, BLAGOVNA ZNAMKA, korporativni ugled, model vsebine stereotipov, vtis kompetentnosti, vtis topline, zaupanje v blagovne znamke, zaznave porabnikov
Organization: UNIVERZA V LJUBLJANI, FAKULTETA ZA DRUŽBENE VEDE
Kakovost bivalnega okolja v izbranih slovenskih mestih, 2014

Osrednji namen raziskave je bil izmeriti kakovost bivalnega okolja v izbranih mestnih območjih izbranih slovenskih mest
        na začetku drugega desetletja 21. stoletja na subjektiven način, to je z vidika vrednotenja s strani tamkajšnjih prebivalcev. Kakovost bivalnega okolja je bila ocenjena
        v skupno 15 soseskah različnih morfoloških tipov v petih slovenskih mestih: Ljubljani, Mariboru, Kopru, Jesenicah in Grosuplju, ki ponazarjajo pet različnih tipov mest
        glede na velikost, družbenogospodarske značilnosti, položaj v urbanem sistemu in naravnogeografske značilnosti. Raziskava je bila izvedena v tamkajšnjih starih mestnih 
        središčih ter izbranih območjih pretežno enodružinskih hiš, starejših blokovskih sosesk in sodobnih večstanovanjskih hiš. Na poti k uresničitvi namena smo si zadali naslednje
        cilje: opredelitev pojma bivalno okolje, njegovih prostorskih ravni in glavnih vsebin, ocena kakovosti posameznih vsebin bivalnega okolja, ocena kakovosti bivalnega okolja kot
        celote, razkritje dejavnikov ocen kakovosti bivalnega okolja, ugotovitev potencialne selitvene mobilnosti, prepoznavanje bivalnih preferenc prebivalstva in ovrednotenje pomena
        bivalnega okolja kot ene izmed vsebin kakovosti življenja. Avtor je analizo izvedel v izbranih soseskah.

Tags: MESTO, SOSESKA, Slovenija, bivalno okolje, geografija, kakovost bivanja, kakovost življenja, kakovost življenja v mestu, stanovanjsko območje, urbano območje
Organization: UNIVERZA V LJUBLJANI, FAKULTETA ZA DRUŽBENE VEDE
COVID-19 in turizem, 2020

Raziskava ponuja dojemanje dogajanja Slovencev v zgodovinsko posebnem trenutku –  takoj ob začetku epidemije COVID-19. Spletna anketa je bila izvedena za 
        časa prvega zaprtja države (marec – april 2020) in ponuja poglobljen vpogled Slovencev na zaznavanje grožnje pred COVID-19 na dveh dimenzijah: resnost oz. dovzetnost za grožnje; 
        kako je to odvisno od njihovih demografskih značilnosti in preteklih izkušenj s potovanji in kako je epidemija vplivala na njihove načrte o potovanjih v prihodnosti. Raziskava sledi
        teorijam t.i. apelov strahu in analizira mehanizme odzivanja na grožnjo: izogibanje razmišljanju o grožnji in zanikanje obstoja grožnje. Vključuje analizo virov informacij in
        demografske spremenljivke.

Tags: BAKTERIJSKE IN VIRUSNE BOLEZNI, BOLEZEN , COVID-19, DOPUST, SARS-CoV-2, TURIZEM, apeli strahu, covid-19, dopust, epidemija, izogibanje potovanjem, koronavirus, pandemija, samoizolacija, strah pred boleznijo, turizem
Organization: UNIVERZA V LJUBLJANI, FAKULTETA ZA DRUŽBENE VEDE
Raziskava o stališčih do ukrepov za zajezitev epidemije COVID-19 v Sloveniji, 2020

Pojav epidemije pogosto spremljajo najrazličnejši ukrepi, tako ekonomski, socialni, kot tudi samozaščitni. V primeru širitve bolezni COVID–19 je v Sloveniji
        (samo)zaščitne ukrepe za zajezitev širitve okužb formalno sprejela Vlada Republike Slovenije, njihovo spoštovanje pa je zagotavljala z represivnimi in omejevalnimi ukrepi 
        različnih pristojnih organov. Poleg formalnega nadzora so bile prisotne tudi druge oblike nadzorstva, kar se je kazalo v objavah množičnih in družbenih medijev. Tako je v času 
        COVID–19 mogoče zaznati prepletanje formalnega in neformalnega družbenega nadzorstva. V raziskavi, ki je temeljila na teoriji generalne prevencije in varnostnomotivacijske teorije
        se je ugotavljalo kateri zunanji in notranji dejavniki so povezani s samozaščitnim vedenjem ljudi v tovrstnih okoliščinah. Anketa je bila izvedena na priložnostnem vzorcu, pri čemer
        je bilo vabilo k sodelovanju v anketi objavljeno v nekaj zaprtih in javnih slovenskih skupinah na socialnem omrežju Facebook, kar pomeni, da so na anketo odgovarjale osebe, ki so bodisi člani skupine, 
        bodisi jo spremljajo, ali so jo obiskali naključno. Anketni vprašalnik je bil izvorno razvit v angleščini. Na voljo je slovenski prevod anketnega vprašalnika. Podatkovna datoteka je 
        dostopna v slovenskem in angleškem jeziku.

Tags: COVID-19, DRUŽBENI NADZOR, SARS-CoV-2, covid-19, formalno družbeno nadzorstvo, neformalno družbeno nadzorstvo, samozaščita, teorija generalne prevencije, varnostnomotivacijska teorija, zastraševanje
Organization: UNIVERZA V LJUBLJANI, FAKULTETA ZA DRUŽBENE VEDE